El gambit de rei ha estat una de les obertures més populars des de fa més de 300 anys i ha estat jugat per molts dels millors escaquistes en moltes de les millors partides de la història, inclosa per exemple la Partida Immortal. No obstant això, alguns jugadors han opinat de manera divergent pel que fa a la seva viabilitat. François-André Danican Philidor (1726-1795), el màxim teòric del seu temps, va escriure que el gambit de rei hauria de finalitzar en taules amb la millor resposta per ambdues parts, afirmant que "una partida igualment ben atacada i defensada mai és un decisiva, ja sigui d'un costat o de l'altre". Siegbert Tarrasch, un dels jugadors més bons del món a finals del i principis del XX, va escriure sobre l'obertura que era "un error decisiu" i que "és gairebé bogeria jugar el gambit de rei".